ועדת הכספים, כנסת 20, פרוטוקול מספר 26, 2015-06-30 10:30

משה גפני: בוקר טוב, אני מתכבד לפתוח את ישיבה ועדת הכספים.

משה גפני: על סדר-היום הסעיף הראשון זה תקנות סיוע לשדרות וליישובי הנגב המערבי (הוראת שעה) (הארכת תחולת סעיף 5(ב) לחוק), התשע"ה-2015.

משה גפני: מי מציג את התקנות?

<ברוך משולם: בוקר טוב.

<ברוך משולם: משולם ברוך, רשות המיסים.

<ברוך משולם: אציג את התקנות, ברשותכם.

<ברוך משולם: התקנות הותקנו מכוח חוק סיוע לשדרות וליישובי הנגב המערבי, 2007.

<ברוך משולם: התקנות בעצם מעניקות זיכוי ממס לתושבי היישובים בשיעור של עד 20% מההכנסה החייבת מיגיעה אישית, כשהסכום הזה עומד, נכון לשנת 2014, על עד 241,320.

<ברוך משולם: מזה מקבלים 20% זיכוי.

<ברוך משולם: התקנות האלה למעשה פוקעות מחר.

<ברוך משולם: הן הוארכו מכוח חוק יסוד: הכנסת, סעיף 38, ואנחנו מבקשים להאריך אותן לשנתיים נוספות, הווי אומר גם עד תום 2015, כי הן לא בתוקף מתחילת השנה, ועד תום 2016.

משה גפני: אני מבקש, אם אתה יכול בקצרה או אפילו לא בקצרה, לתאר לנו כאילו אתה מביא את זה עכשיו בפעם הראשונה, מכיוון שעבר זמן מאז שהוועדה אישרה את הארכת התוקף, בגלל שבשעתו היה מדובר על יישובים נוספים שייכללו בתוך העניין.

משה גפני: מה הקריטריון של ההטבות במס, בגלל שזה חלק מהטבות המס של היישובים בכלל בארץ?

משה גפני: המדובר על מקרה חריג, שכולנו מסכימים שהוא מקרה חריג וצריך לאשר אותו.

משה גפני: על איזה יישובים מדובר ומתי זה אושר בפעם האחרונה?

משה גפני: אם אתה יכול לתת תיאור על המצב החוקי והעובדתי.

<ברוך משולם: אכן כך, כבודו.

<ברוך משולם: סעיף 1 בהגדרות מגדיר אזור קו עימות, זה היישובים שבתיהם, כולם או חלקם, שוכנים עד שבעה ק"מ מגדר המערכת המקיפה את רצועת עזה, וכן יישובים ואזורים נוספים כפי שיקבע שר האוצר בצו.

<ברוך משולם: ושר האוצר בצו קבע שבעה יישובים נוספים שגם נכנסים.

<ברוך משולם: הקריטריון הוא שבעה ק"מ.

משה גפני: כשהשבעה יישובים האלה הם יותר משבע ק"מ?

משה גפני: אתה יודע להגיד?

<ברוך משולם: אני לא יודע להגיד.

משה גפני: אתה יכול להגיד את השמות, אולי ניזכר בהם?

<ברוך משולם: כן, בשמחה.

<שגית אפיק: חלק מהם, כן, הם יותר משבעה.

<שגית אפיק: הקריטריון הוא ביטחוני למעשה.

חיים ילין: אני יכול לעזור.

<ברוך משולם: הקריטריון הוא ביטחוני.

משה גפני: שנייה, אם חלק הוא מעל שבעה ק"מ – אני מבין.

משה גפני: אבל אם חלק הוא מתחת לשבעה ק"מ – למה צריך הוראה מיוחדת של שר האוצר?

<ברוך משולם: מתחת לשבעה ק"מ הזכאות היא באופן עקרוני אוטומטית.

<שגית אפיק: היא אוטומטית.

משה גפני: לא, אבל אמרת שחלק זה מעל שבעה ק"מ.

<שגית אפיק: כן.

משה גפני: וחלק?

<שגית אפיק: לא.

<שגית אפיק: שבעה ק"מ אוטומטית זכאים.

משה גפני: השבעה יישובים שעליהם הוא מדבר?

<שגית אפיק: ומעבר לשבעה ק"מ, אבל מתקיימים בהם נסיבות דומות מבחינה ביטחונית לאלו שמתקיימים ביישובים שבשבעה ק"מ.

משה גפני: כן.

משה גפני: כשאמרת חלק, אז חשבתי שחלק – אתה יכול להגיד את שמות שבעת היישובים?

<ברוך משולם: בשמחה, כבודו.

<שגית אפיק: הם ממש על קו – חלק מהבתים שבע, חלק - - -

<ברוך משולם: צו סיוע לשדרות ויישובי הנגב - - -

חיים ילין: מבקיעים, ברור-חיל, צוחר, שדה ניצן, תלמי-אליהו.

משה גפני: רגע, שנייה.

משה גפני: אתה רוצה להגיד לי שאתה גר שם?

משה גפני: אני יודע.

משה גפני: ושאתה מכיר את זה?

משה גפני: אני גם יודע.

משה גפני: אבל לא כולם גרים שם ולא כולם יודעים בדיוק.

משה גפני: אני רוצה להיזכר.

חיים ילין: אבל אגיד לך, אני לא בטוח שהוא זוכר.

משה גפני: אני רוצה להיזכר, כשאני ביקשתי אז להוסיף יישובים נוספים, האם זה היישובים האלה?

משה גפני: בבקשה.

חיים ילין: נכון, צודק.

<ברוך משולם: היישובים שנמצאים כרגע בצו סיוע לשדרות ויישובי הנגב המערבי, שעודכנו מכוח - - -

משה גפני: שבעת היישובים?

<ברוך משולם: שבעת היישובים הם דורות, ברור-חיל, מבקיעים, צוחר, אוהד, תלמי-אליהו ושדה-ניצן.

<שגית אפיק: לא, שלומית אתה הוספת.

חיים ילין: לא, שלומית הוא בתוך רצועת עזה, 6.8 ק"מ.

משה גפני: אפשר לצרף אותו לצוות של הוועדה?

חיים ילין: אבל אני מכיר את זה בעל-פה, אני כבר 15 שנה פה אתך.

משה גפני: אז מה אם אתה מכיר את זה בעל-פה?

משה גפני: אם אתה מכיר את זה בעל-פה, אז אנחנו נקבל סתם משכורת?

חיים ילין: לא.

חיים ילין: אעביר לך חלק מהמשכורת שלי.

משה גפני: הבנתי.

משה גפני: בבקשה, שגית.

<שגית אפיק: בשנת 2012 התברר שישנם עוד שלושה יישובים שלא קיבלו את הזכאות מכוח החקיקה הזאת, למרות שהם היו בתוך שבעת הק"מ.

<שגית אפיק: ובעקבות דיון שאתה ניהלת בוועדה רשות המיסים הוציאה החלטה, וזאת ההחלטה של משה אשר, שהיישוב שלומית יתווסף.

<שגית אפיק: יישוב נוסף נווה - - -

חיים ילין: נווה ובני-נצרים.

משה גפני: שלומית לא נמצא בשבעת היישובים?

<שגית אפיק: לא, זאת הייתה החלטה של משה אשר שהם זכאים גם.

חיים ילין: אל תתבלבלו, יש שבעה ק"מ מגבול מצרים ויש שבעה ק"מ מגבול רצועת עזה.

חיים ילין: נווה, בני-נצרים הם שבעה ק"מ - - -

משה גפני: שמך אמרת ברוך?

<ברוך משולם: ברוך, אכן.

משה גפני: שלומית איפה נמצאת?

<ברוך משולם: אני לא יודע איפה היא נמצאת, אבל בפרוטוקול מהדיון האחרון אמרנו בוודאות ששלומית נמצאת בפנים.

חיים ילין: 700 מ' מגבול מצרים - - -

<קריאה: מ-2012.

משה גפני: אז היה הדיון על זה.

<ברוך משולם: אנחנו נתייחס.

<ברוך משולם: לגבי גבול מצרים, הקריטריון הוא לא רלוונטי אלא גדר המערכת.

<ברוך משולם: וזה מה שנקבע בחוק.

משה גפני: אתה מבין בכול, תגיד לי איפה שלומית נמצאת.

חיים ילין: 700 מ' מגבול מצרים, 6 - - -

<שגית אפיק: 6.9.

משה גפני: זה בסדר.

משה גפני: איפה היא נמצאת ברשימת היישובים שזכאים להטבת מס?

חיים ילין: בתוך השבעה ק"מ.

חיים ילין: יישוב שהתווסף לעוטף עזה.

חיים ילין: היישוב הוקם ב-2012.

<שגית אפיק: היא בתוך השבעה ק"מ, אבל תושביה לא קיבלו משנת 2007 עד 2012.

משה גפני: למה הם לא קיבלו אם הם בתוך השבעה ק"מ?

חיים ילין: כי הם לא היו קיימים.

חיים ילין: היישוב הוקם ב 2012.

<שגית אפיק: אז היה יישוב אחר שבמדידות - - -

משה גפני: בוא נסכם את העניין.

חיים ילין: יש שם 44 משפחות מדהימות, ציוניות, על גבול מצרים, על גבול רצועת עזה.

משה גפני: מכיוון שחבר הכנסת ילין הוא בקיא בעניין, אני רוצה לדעת מבחינה כללית.

משה גפני: כל מה שהיה מאז חקיקת החוק, כולל ההארכות, והדיון שהתקיים כאן בוועדה נדמה לי ב-2012, האם כל היישובים שאז התווספו לתוך המערכת הזאת של הסיוע, האם כולם נמצאים או שמישהו הוצא מהמערכת?

משה גפני: אתה יודע לענות על זה?

<ברוך משולם: אני לא יודע אם מישהו הוצא מהמערכת, אני יודע ששלומית בוודאות כבר בפרוטוקול הקודם נמסר שהיא בפנים.

משה גפני: כן, זה יש פה מכתב, אנחנו רואים, מכתב של משה אשר.

<ברוך משולם: וככל שהיא תצטרך לקבל את זה רטרואקטיבית.

<שגית אפיק: הם קיבלו רטרואקטיבית וזה מסודר.

משה גפני: שלומית – נרגעתי.

משה גפני: אני שואל אם במהלך השנים הללו, האם קרה בקדנציה הקודמת או לפני כן, האם היה מצב שבו יישוב – הרי מי שנמצא בתוך השבעה ק"מ נמצא בתוך השבעה ק"מ.

משה גפני: אלה שנמצאים מעבר לשבעה ק"מ, על-פי החלטת שר האוצר – זה יכול להיות שר האוצר הנוכחי, הקודם או לפני הקודם –האם יש יישוב שהוצא מתוך הרשימה של הזכאים להטבות מס מהמערכת הזאת?

<ברוך משולם: לא שאני יודע.

<ברוך משולם: אני רואה שהצו עודכן פעם אחת ב-2007 והוא עומד בתוקף מאז – הצו של שר האוצר.

משה גפני: כן.

משה גפני: אבל היה דיון ב-2012.

<ברוך משולם: כן, אבל הצו של שר האוצר להכניס, אני צריך צו - - -

<שגית אפיק: כל שנתיים יש דיון, כיוון שזאת הוראת שעה שפוקעת אחת לשנתיים.

משה גפני: תגיד לי עוד דבר: בזכאות שלהם, ביישובים הללו של עוטף עזה שנמצאים על הגדר, מה זה כלול?

משה גפני: רק הטבות במס?

<ברוך משולם: החוק עצמו, חוק סיוע לשדרות, מדבר על כמה דברים, למשל על פטור ממס מעסיקים, למשל על שעורי תגבור שגם ניתנים במסגרת החוק.

משה גפני: בבתי-הספר?

<ברוך משולם: זה לא נוגע אלינו, לרשות המיסים.

<ברוך משולם: אנחנו מיישמים את כל הנושא שקבוע במס, ומבחינתנו הטבות המס שקבועות זה 20% מסך ההכנסה מיגיעה אישית עד התקרה שקבועה בחוק.

משה גפני: אוקיי.

<שגית אפיק: מתי אתם מתכננים להביא לנו את כל הטבות המס?

<שגית אפיק: - - - בממשלה על זה?

<ברוך משולם: כל הטבות המס האלו נכללו במסגרת הצעה לחוק ההסדרים הקודם, ובוודאי שנביא אותם במסגרת חוק ההסדרים הזה.

<ברוך משולם: הסדר שהוא, בהמשך להנחיות של בג"ץ, שקוף עם קריטריונים אחידים, ברורים, שמכליל את כל היישובים.

<שגית אפיק: כמה שנים אתם עובדים על זה?

<ברוך משולם: האמת שהייתה ועדה - - -

משה גפני: למה אתם מביאים את זה בחוק ההסדרים?

משה גפני: הרי זה חוק שעומד לעצמו - - -

<ברוך משולם: מאוד יכול להיות שהוא יפוצל.

<ברוך משולם: מאוד יכול להיות שהוא יובא בנפרד.

<ברוך משולם: כרגע אנחנו מבקשים - - -

משה גפני: שנייה.

מיקי לוי: כי הוא משתנה.

מיקי לוי: בוקר טוב, אדוני היושב-ראש.

משה גפני: אבל מה ירוויחו - - - בשעה שלא התקיים על זה דיון נורמלי?

<קריאה: מה לעשות, בחוק ההסדרים יתקיים על זה דיון?

מיקי לוי: כן, כי אז אפשר לשנות ולסדר את זה בהתאם לצורך ולא - - -

משה גפני: למה חוק ההסדרים?

משה גפני: למה לא להביא את זה עכשיו?

מיקי לוי: הוא מוכן.

מיקי לוי: אני יודע מתפקידי הקודם – הוא מוכן, ראש הממשלה אישר אותו.

משה גפני: אז למה לא מביאים אותו?

מיקי לוי: מה לעשות, הוא יהיה מבסוט עכשיו מההערה שלי, הממשלה התפזרה.

מיקי לוי: והחוק היה מוכן עם כל הקריטריונים, עבר בממשלה, עבר בהצבעה, ואז היא התפזרה.

מיקי לוי: אני מניח שייקחו את אותם קריטריונים ויביאו אותם בחוק ההסדרים הנוכחי.

מיקי לוי: זה מוכן.

משה גפני: טוב.

משה גפני: חוק מהסוג הזה, למה להביא בחוק ההסדרים?

משה גפני: למה לא להביא אותו עכשיו שאין עדיין תקציב מדינה, אפילו לא אישרנו את חוק התקציב שצריך להכין את התקציב עצמו.

משה גפני: למה אי-אפשר להביא את זה עכשיו?

משה גפני: הרי אם אומר סגן שר האוצר לשעבר, שכבר סיימו את העניין הזה ויש רשימה מוכנה והממשלה כבר הצביעה, למה לא להביא את זה עכשיו לכנסת?

<ברוך משולם: אכן, כבודו, הצעת החוק פורסמה, הקריטריונים ידועים וברורים, גם בג"ץ מחכה לתשובה שלנו בנושא ולראות איך יתקדמו הליכי החקיקה.

<ברוך משולם: נשקול הקדמה של הבאתו של החוק הזה עם הגורמים המקצועיים במשרד האוצר.

משה גפני: להביא אותו לפני חוק ההסדרים?

<ברוך משולם: נשקול, כן.

<ברוך משולם: אעביר לגורמים המתאימים את הבקשה שלך ונשקול את זה.

<ברוך משולם: זו לא החלטה שלי, זה גם החלטה של האוצר.

משה גפני: אני לא יודע כל כך מה זה נשקול.

משה גפני: לא, מה זה נשקול?

משה גפני: הרי אם זה מוכן, שיביאו.

<ברוך משולם: זה מוכן.

<שגית אפיק: למעשה זה אפילו התפרסם בכחול.

<ברוך משולם: נכון.

<שגית אפיק: אז אין מניעה להביא את זה בכלל לכנסת.

מיקי לוי: אבל מה יהיה עם השינויים?

משה גפני: אם זה מגיע לפה, אז זה יאושר פה.

מיקי לוי: היועצת המשפטית, נגיד שיכניסו את זה למסגרת חוק ויהיו שינויים בעוד שלוש שנים, בתקציב של - - -

משה גפני: מה הבעיה?

מיקי לוי: נשנה את החוק?

משה גפני: כמה חוקים אנחנו משנים פה כל הזמן?

משה גפני: יש פה בעיה, מכיוון שהמשמעות של העניין כשהם לא מביאים את זה, המצב פי אלף יותר גרוע.

משה גפני: בסופו של דבר תהיה החלטה.

מיקי לוי: אין ויכוח.

מיקי לוי: יש לחץ גם של בג"ץ על העניין.

משה גפני: אני יודע.

מיקי לוי: והמדינה מאחרת בתשובה שלה.

<ברוך משולם: אכן כך.

משה גפני: יש לי בקשה: תפנה לאלה ששוקלים את העניין במשרד האוצר, אני על כל פנים מבקש להביא את זה שלא בחוק ההסדרים, להביא את זה עכשיו.

משה גפני: הדיון יכול לארוך פה זמן, הוא כנראה ייקח את הזמן שלו.

משה גפני: בחוק ההסדרים נצטרך לדון על אלף ואחד דברים.

משה גפני: נצטרך לדון גם על התקציב, נצטרך לדון על חוקים אחרים.

משה גפני: הכנסת תהיה עמוסה עם העניין הזה ומבחינת הזמן מצבנו לא הכי טוב.

משה גפני: אני חושב שמן הראוי להביא את זה, מכיוון שאת אותו ויכוח שיהיה בחוק ההסדרים יהיה עכשיו, אז בוא ננהל אותו עכשיו.

משה גפני: יכול להיות שנתקדם לאיזשהו מקום.

משה גפני: אני חושב שזאת תהיה טעות להביא את זה בחוק ההסדרים, אני חושב שצריך להביא את זה היום.

<ברוך משולם: אעביר את הבקשה, כבודו.

משה גפני: טוב.

משה גפני: יש כאן מישהו - - -

<טמיר כהן: נרשמו חיים ומיקי.

<טמיר כהן: רוצה?

מיקי לוי: לא, אמרתי את דברי.

<טמיר כהן: חיים.

חיים ילין: כבוד היושב-ראש, תודה רבה, גם לטמיר שהביא את הדיון וכל מי שהיו שותפים.

חיים ילין: תראו, הנושא הזה שהוא לא אוטומט וכל פעם צריך להגיע לוועדת הכספים זה פרוצדורה שאפשר לדלג עליה, אני חייב להגיד.

חיים ילין: כי הטלפונים שאני מקבל בחודש האחרון שעצרו את כל הטבות המס, כולל נשים שהסטטוס שלהן עבר או שהחליפו מקום עבודה, הכוונה היא שנשים אחרי לידה שחוזרות לעבודה, אז ביטוח לאומי וגם מס הכנסה לא מכירים ולא מקבלים את הטבות המס.

חיים ילין: אני מקבל טלפונים כבר בחודש האחרון.

חיים ילין: צריך את עוגמת הנפש הזאת, פשוט לדלג עליה.

חיים ילין: אין שום סיבה בעולם שזה לא יהפוך להיות אוטומטי.

חיים ילין: אני תמיד אומר: הרבה יותר קל לכתוב פה - - -

מיקי לוי: זה לדעתי נקודתי.

חיים ילין: לא, זה כל שנה אנחנו מחדש נמצאים באותה סאגה.

<ברוך משולם: לא, אבל לגבי ביטוח לאומי, אני לא מכיר את הנושא, אשמח לבדוק אותו.

חיים ילין: אני אומר לך, כי זה – אבל השאלה היא כזאת: אפשר להוציא צו או חקיקה שכשהשלום יגיע, אז כל הטבות המס ידונו מחדש.

חיים ילין: אי לכך שהשכנים שלנו דואגים לכך שהטבות המס יהיו, בגלל שכל הזמן יורים, והמצב הביטחוני לא השתפר בכלום, זה אני אומר לכם עכשיו, אז במקום שנגיע כל שנה - - -

מכלוף מיקי זוהר: מה, יש טפטופים וירי?

מכלוף מיקי זוהר: יורים עדיין מרגמות?

חיים ילין: קודם כול, טפטופים זה כנראה בקריית-גת אצלך, אצלנו יורים.

מכלוף מיקי זוהר: יורים מרגמות?

חיים ילין: כן, יורים.

מכלוף מיקי זוהר: כל יום יש מרגמות?

חיים ילין: כמעט.

חיים ילין: אני אומר לך את זה עכשיו.

מכלוף מיקי זוהר: כן?

חיים ילין: כן.

מכלוף מיקי זוהר: איך זה שהתקשורת לא מציפה את זה?

חיים ילין: היא מציפה את זה.

חיים ילין: אתה פשוט לא קורא את זה.

מכלוף מיקי זוהר: מתי הירי האחרון היה?

חיים ילין: אתה פשוט לא קורא.

משה גפני: לא חשוב, מיקי, אין ויכוח הרי שמאשרים את זה.

חיים ילין: מיקי, אתה רוצה לראות שאתמול היה ירי?

מכלוף מיקי זוהר: לא, תעזוב, בחייך.

משה גפני: בקיצור, אתה אומר:

משה גפני: למה צריך לתת את זה כהוראת שעה, אפשר להביא את זה כחקיקה קבועה?

חיים ילין: נכון.

חיים ילין: עכשיו, ב-2010 בוועדת הכספים העבירו כבר החלטה, תסתכל טוב, שי חרמש היה פה, תושב עוטף עזה, והעביר חקיקה והעביר צו שבעצם מורה שזה לא צריך בכלל להגיע לפה.

חיים ילין: עכשיו אני לא מצליח להבין למה זה הגיע עכשיו.

חיים ילין: שוב, כי מבחינתי כבר שלוש שנים לא היינו, מ-2010 עד 2013, 2014 לא היינו צריכים להגיע לפה, למעט שלומית או למעט יישובים חדשים שנכנסו.

חיים ילין: אבל תבדקו בבקשה את הנושא הזה.

מיקי לוי: זה הגיע לפה בגלל החלטת בג"ץ שחייב את המדינה לעשות איזון בין כלל היישובים.

חיים ילין: לא, זה בסדר, אני מכיר את זה.

חיים ילין: עכשיו, כבוד היושב-ראש, שאלת שאלה אז אענה.

חיים ילין: אומנם ההתייחסות היא רק למס הכנסה.

חיים ילין: בתוך השבעה ק"מ יש הנחת ארנונה בגובה של 50%, נותנים גם "מרכזי חוסן", מחזיקים כשמונה "מרכזי חוסן" בכל עוטף עזה והסביבה.

חיים ילין: ובנוסף לזה יש תגבור בנושא לימודים וקייטנות.

חיים ילין: הכוונה היא שינסו להגיע למצב שהילדים יוכלו להמשיך חיים נורמליים למרות המצב הביטחוני, והממשלה משקיעה הרבה מאוד כסף, החלטות הממשלה לגבי עוטף עזה התחילו ב-2003 והמשיכו לאט-לאט עד שבעצם המיסוד האמיתי נעשה בסביבות 2006.

חיים ילין: זאת החלטה שהולכת ומתרחבת לפי גודל הטילים, לפי הירי ולפי המצבים שקיימים בעוטף עזה.

חיים ילין: ואחרי "צוק איתן" נעשתה - - -

משה גפני: אמרת שיש חוק קבוע בעניין.

משה גפני: איזה חוק קבוע?

חיים ילין: יש לגבי עוטף עזה.

משה גפני: אני מדבר על עוטף עזה.

חיים ילין: לא, לגבי מס הכנסה בלבד, שזה לא צריך להגיע כל שנה.

חיים ילין: נאמר לי פה שבעקבות הבג"ץ, בעקבות זה שהיו צריכים לחלק את - - -

<ברוך משולם: לדעתי אולי הוא מדבר על כל המתווה של הטבות מס ליישובים, כי סעיף 7 לחוק סיוע שדרות, אם אפשר, בסעיף (ו) אומר במפורש שהשר מוגבל להאריך את זה עד שנתיים כל פעם ולא מעבר.

<שגית אפיק: אחת לשנתיים, נכון.

<שגית אפיק: מה שאתה מציין, הייתה הסתייגות של חבר הכנסת שי חרמש במהלך הדיונים אצלך.

<שגית אפיק: ההסתייגות לא עברה בוועדה, והנוסח שהונח במליאה - - -

חיים ילין: אז אם זה צריך כל שנתיים, אז אפשר, אני אומר לכם, כל עוד שהמצב הביטחוני הוא כזה ואנשים חיים שם, אפשר לשים אותו באופן קבוע ולא להגיע לפה.

חיים ילין: עוד הטבות שיש בעקבות "צוק איתן" זה כל נושא הדיור והצמיחה הדמוגרפית, נותנים דגש מאוד גדול - - -

משה גפני: את ההנחה של הארנונה זה הממשלה מחליטה?

משה גפני: מי מחליט על ההנחה בארנונה?

חיים ילין: זה בתוך החלטת הממשלה.

חיים ילין: זה שיפוי.

<שגית אפיק: זה תקנות.

<שגית אפיק: יש החלטת ממשלה ומכוחה מוציאים תקנות - - -

חיים ילין: אוקיי, זה זמני, ועכשיו אסביר עד מתי.

חיים ילין: כל שנה מחדשים את זה.

<שגית אפיק: פעם בשנה, כל שנה מחדשים.

חיים ילין: כל שנה מחדשים, אבל בפעם האחרונה זה נעשה לשנתיים וחצי: חצי של 14', 15' ו-16'.

חיים ילין: ולכן גם התקנה הזאת מסתיימת בסוף 2016 יחד עם כל החלטת הממשלה.

חיים ילין: ועוד פעם, בסוף 2016 נגיע לפה ונעשה את כל הפרוצדורה הזאת.

חיים ילין: אם היא אוטומטית, אז בבקשה.

חיים ילין: אם זה לא אוטומטי ונכנסים שיקולים אחרים, אז חבל, חבל על התושבים וחבל על מה שיכול להיות.

משה גפני: מה אתה מציע?

חיים ילין: לא, שזה פשוט יהיה כרגע קבוע, לפחות את מס הכנסה ואת הארנונה.

חיים ילין: זה הכול.

משה גפני: שנייה, בוא נעשה רגע סדר פרוצדורלי.

משה גפני: אם אתה רוצה לעשות את זה קבוע, ואני לא מסתייג מהעניין הזה, באמת כולנו מתפללים שייפסק שמה הירי והכול, ואז נבטל את החוק הזה, אבל לא מונחת לנו על השולחן הצעת חוק.

משה גפני: מונחים התקנות, שאת התקנות אתה יכול לאשר, אתה יכול לא לאשר.

משה גפני: אין פרוצדורה שאתה יכול לבטל את הזמניות של התקנות.

חיים ילין: אין שום בעיה.

חיים ילין: אדאג לזה.

<שגית אפיק: בדיון בהטבות מס שהם יביאו, לא במסגרת חוק ההסדרים, אפשר יהיה לקבוע הטבות קבועות ליישובים האלה בצורה הנכונה ביותר.

משה גפני: נכון.

מכלוף מיקי זוהר: אסתייג מזה אחרי זה.

<שגית אפיק: לגבי הנחה בארנונה, נכון לעכשיו - - -

משה גפני: רגע, שנייה.

מכלוף מיקי זוהר: אנחנו לא יכולים להכיר בעובדה שבעצם יש אויבים שמאיימים עלינו כל הזמן באיומי טילים, ואנחנו גם ניתן להם איזשהו פרס ונגיד להם: הצלחתם להכריע אותנו, ואנחנו מכריזים על יישובי עוטף עזה כמקום שהוא במלחמה.

חיים ילין: על מה אתה מדבר?

חיים ילין: בצפון תשעה ק"מ זה ככה.

חיים ילין: ואין תקנות שם, לא צריך לחדש אותן כל שנה.

חיים ילין: תוריד את זה, בבקשה.

מכלוף מיקי זוהר: גם זה פסול, אגיד לך למה.

חיים ילין: בסדר, תלמד לפחות את החומר, מה זה אומר לחיות בקו עימות.

מכלוף מיקי זוהר: אל תגיד לי ללמוד את החומר, כי אני מבין אותו יותר טוב ממך, למרות שאתה חסיד של העוטף.

חיים ילין: אני לא חסיד של שום דבר.

משה גפני: רגע.

מכלוף מיקי זוהר: כולנו מכירים את העוטף, כולנו ביקרנו שם.

מכלוף מיקי זוהר: כולנו מכירים את העובדות, כולנו ליבנו איתם ואנחנו מכירים את הסיטואציה.

חיים ילין: לא קשור.

חיים ילין: מיקי, אני ישן כל לילה שם.

חיים ילין: עזוב, מיקי.

חיים ילין: מיקי, זה לא שייך.

מכלוף מיקי זוהר: אל תתחסד על העוטף.

חיים ילין: אני לא מתחסד, אני חי שם.

חיים ילין: אני חלק ממנו, אני לא בא לבקר.

מכלוף מיקי זוהר: אז מה אם אתה חי שם?

מכלוף מיקי זוהר: אז זה אומר שאתה מבין יותר טוב מכולם?

חיים ילין: אני חי שם, אני שומע את המלחמה יום-יום.

משה גפני: רק שנייה.

מכלוף מיקי זוהר: אתה כל הזמן מתחסד על העוטף.

מכלוף מיקי זוהר: אנחנו דואגים לעוטף לא פחות ממך.

חיים ילין: יש הבדל בין לחיות שם, לבין לבוא - - -

מכלוף מיקי זוהר: אנחנו דואגים לעוטף לא פחות ממך.

משה גפני: שנייה, מיקי, לא צריך להתרגז על הליך שיהיה קיים בכל מקרה.

משה גפני: הוא יהיה קיים בכל מקרה, אני מקווה שהוא יהיה קיים לפני חוק ההסדרים.

משה גפני: אני מניח שהתאריך המאוחר יהיה חוק ההסדרים, אני מאוד מקווה שזה יהיה לפני חוק ההסדרים.

משה גפני: וברוך יהיה זה שידבר עם אלה ששוקלים את ההחלטה הזאת, צריך להביא את זה קודם.

משה גפני: אבל ברגע שזה יגיע יש יישובים שאתה נותן להם הטבות במס והם לא קשורים בכלל לעוטף עזה.

משה גפני: יישובים שהמדינה או הכנסת מחליטים שצריך לתת ליישוב הזה עדיפות, עדיפות במס, מכיוון שרוצים שאנשים יגורו שם, שאנשים יבואו לעבוד שם ושאנשים יחיו ולא יעזבו את המקום.

מכלוף מיקי זוהר: בהחלט - - -

משה גפני: ואז יהיה את עוטף עזה, כמו כולם.

מכלוף מיקי זוהר: נכון.

מכלוף מיקי זוהר: ואנחנו ניתן את זה גם ליהודה שומרון, שצריך לתת להם העדפה מתקנת, שהולכים אנשים לגור שם ולסכן את חייהם באיזשהו מקום, לחזק את ההתיישבות.

<קריאה: אתה רוצה?

<קריאה: בבקשה.

מכלוף מיקי זוהר: אז אתם רוצים לדבר על התיישבות?

מכלוף מיקי זוהר: דברו על יהודה ושומרון, לא רק על עוטף עזה.

משה גפני: לא הבנתי.

חיים ילין: הדיון לא על יהודה ושומרון.

בצלאל סמוטריץ': ואז אפילו אני אתמוך.

מכלוף מיקי זוהר: תתמוך?

מכלוף מיקי זוהר: בסדר, יש את הקול של סמוטריץ.

משה גפני: חבר הכנסת מיקי זוהר, ואז אתה תגיד שצריך ביהודה ושומרון, ויהיו אחרים שיגידו שצריך בגבול הצפון.

מכלוף מיקי זוהר: נכון, בסדר גמור.

משה גפני: ויהיו כאלה שיגידו שיש יישובים שלא בגבול הצפון ולא ביהודה ושומרון ולא בעוטף עזה, אבל המדינה יש לה שיקולים מקצועיים שצריך לעודד את היישוב הזה.

חיים ילין: כמו ערבה.

משה גפני: כן, ושאנשים יבואו.

משה גפני: בלי דוגמאות.

מכלוף מיקי זוהר: אין בעיה, אבל מהגישה הזו, לא מהגישה שיש שמה טילים והם מותקפים ולכן אנחנו צריכים לעשות את זה.

מכלוף מיקי זוהר: מהגישה של לעודד לגור שם.

חיים ילין: אדוני, עד שלא היה טיל אחד לא קיבלו שם, מה לעשות.

מכלוף מיקי זוהר: לעודד לחזק את ההתיישבות, לעודד לחזק את הכוח שלנו במדינת ישראל ובארץ ישראל.

חיים ילין: מעולם עד 2003 - - -

משה גפני: די כבר.

משה גפני: כשאמרת יהודה ושומרון - - -

מכלוף מיקי זוהר: אני לא מכיר בטרור כגורם להטבת מיסים.

משה גפני: כשאמרת על יהודה ושומרון אז בצלאל סמוטריץ אמר שכנראה הוא יתמוך בך.

מכלוף מיקי זוהר: אני מאוד מקווה.

בצלאל סמוטריץ': אמרתי.

משה גפני: חבר הכנסת מאיר כהן, בבקשה.

מאיר כהן: באתי רק לחזק את שאלת העוטף, אדוני.

משה גפני: כן, בבקשה.

מאיר כהן: יש בקשה, לדעתי חכמה מאוד של שר האוצר, להמשיך.

מאיר כהן: בדרך כלל הטבות הן הטבות תקופתיות, הן לא הטבות שאתה מחיל אותן מעכשיו לעוד מאה שנה.

מאיר כהן: ולפעמים יש בזה שכל.

מאיר כהן: גם בהנחות המס שנתנו ליישובי הצפון והדרום שבממשלה הקודמת אישרנו אותן, תמיד יש הקצבה של זמן.

מאיר כהן: אם תצליח, חיים, ואם נצליח בכנסת להפוך את זה לחוק קבוע – יבורך.

מאיר כהן: אבל עד ש – אין שום ויכוח ואין שום סתירה, חבר הכנסת מיקי זוהר, אין שום סתירה בין מחשבותיך והאידאולוגיה שלך לגבי יהודה ושומרון לבין הצורך כן לתעדף מקום שנופלים עליו טילים.

מאיר כהן: אני מאלה שחושב שהטווח של השבעה ק"מ הוא מאוד מלאכותי, ולוואי ויכולנו להחיל את זה גם על אשקלון וגם על אזור התעשייה של אשקלון, כי אני לא רואה שום שוני, כי בזמן האחרון התחילו לעשות צמודי-גדר – שבעה ק"מ.

משה גפני: לא בזמן האחרון, מלכתחילה זה היה שבע ק"מ, אחרי זה התרחב.

מאיר כהן: לא, אבל אצלנו זה כבר היה צמודי-גדר - - -

משה גפני: התרחב.

מאיר כהן: נכון, צמודי-גדר שקיבלו.

מאיר כהן: אני מאוד מקווה שבאמת תצא קריאה מיד להאריך את זה עד סוף 2016, כמו ששר האוצר רוצה.

משה גפני: לא קריאה, אנחנו צריכים להצביע.

מאיר כהן: כי באמת התחילו שם בעיות, לעיתים אנשים שנופלים על חודש ועל חצי חודש.

מאיר כהן: זה יוצר כל כך הרבה בעיות, שאנחנו לא מצליחים והמשרדים קשה להם לתקן אותם.

מאיר כהן: אז לחזק את מיקי, אם תצליח, שגם למרות שאני מקווה שתמיד יתנו עדיפות לדימונה על מקום אחר, אבל אם תצליח, תבורך.

מכלוף מיקי זוהר: דימונה זה מצוין.

מאיר כהן: תבורך.

משה גפני: אוקיי.

משה גפני: יש עוד מישהו שרוצה להתייחס לעניין הזה?

חיים ילין: שנייה, אסיים.

משה גפני: בבקשה.

חיים ילין: שבוע הבא זה שנה ל"צוק איתן".

חיים ילין: כל החלטת הממשלה שהוחלטה באוגוסט 2014, בסוף המלחמה, תגיע, רוב הנושאים יהיו בוועדת הכספים, כולל פיצויים, כולל כל מה שהתושבים עוברים, ויהיה פיזור של הוועדות.

חיים ילין: אני מבקש מאוד, את רוב הדברים נרכז אותם פה.

משה גפני: מהמעקב שאנחנו עושים, נראה שהם דווקא עומדים במתן הפיצויים.

משה גפני: טוב, אז יהיה דיון בשבוע הבא.

חיים ילין: יש בעיה, כי נתנו מקדמות וכולם היו שמחים, עכשיו מבקשים את המקדמות בחזרה.

משה גפני: באמת?

חיים ילין: ונוצר מצב שהוא לא טוב.

מיקי לוי: חלק מהעניין, נתנו מקדמות לכל מי שביקש, כמעט ללא אבחנה.

משה גפני: אני דווקא שיבחתי את רשות המיסים בעניין.

<שגית אפיק: באופן מהיר גם.

מיקי לוי: באופן מהיר, פעם ראשונה מקדמה.

משה גפני: לא פעם ראשונה, היה בפעם הקודמת גם, אבל זה השתכלל.

מיקי לוי: אז אני לא יודע.

<שגית אפיק: לא, אבל הם עשו את זה מהר הפעם.

משה גפני: כן.

משה גפני: אנחנו אז דרשנו - - -

<שגית אפיק: המקדמות אגב זה התיקון בחוק שאתה עשית.

משה גפני: כן.

מיקי לוי: הסתמכתי עליו, מה את חושבת, על גדולים.

מיקי לוי: ויתירה מכך - - -

משה גפני: שנייה, אני מבקש - - -

מיקי לוי: שזה יירשם בפרוטוקול.

משה גפני: לא שזה יירשם, זה נרשם.

משה גפני: אחרי הישיבה את הפרוטוקול, שמיקי לוי סומך על גדולים והוא מתכוון אלי.

משה גפני: סתם.

חיים ילין: הוא התכוון לגדולי התורה, לא לגדולים.

משה גפני: אוקיי, מיקי, לגופו של עניין.

מיקי לוי: וגם חלק ניכר, כרגע המסמך לא לפני, אולי ברוך יודע, מהתביעות הסתיימו במסלול המהיר.

מיקי לוי: יש כאלה, כמו מ"עופרת יצוקה", נדמה לי 250 או 260 שלא הגיעו לידי פשרה עם רשות המיסים, שהלכו למסלול משפטי.

משה גפני: זה נדון בשבוע הבא.

משה גפני: אבל ביקשו את המקדמות חזרה?

מיקי לוי: לא מה שידוע לי, אלא אם כן גילו כאלה שלא היה מגיע להם.

משה גפני: טוב, שבוע הבא, זה בסדר.

חיים ילין: יש חקלאי שקיבל 50% של 3,000,000 ועכשיו לוקחים לו את זה.

משה גפני: מאה אחוז.

משה גפני: חבר הכנסת מיקי זוהר, בבקשה.

משה גפני: מיקי.

משה גפני: תודה.

חיים ילין: יש חקלאי לדוגמה שקיבל בשומה 3,000,000 שקל.

חיים ילין: חצי מזה, מיליון וחצי, קיבל כמקדמה, עכשיו רוצים את כל המיליון וחצי בחזרה.

בצלאל סמוטריץ': בסדר, צריך לראות כל מקרה לגופו.

משה גפני: נדבר על זה.

חיים ילין: אבל הם יבואו לפה, אז אני רוצה - - -

מיקי לוי: לא, אז יש לי הצעה בשבילך.

מיקי לוי: שישלחו כפניות ציבור לרשות המיסים.

מיקי לוי: אחרת יבואו לפה, יהיה כאן צעקות וללא תשובות.

חיים ילין: לא, לא יהיה צעקות.

חיים ילין: אנחנו לא צועקים.

משה גפני: יהיה בסדר, ננתב את זה.

משה גפני: ואם תהיה דוגמה אחת או שתיים, היא חשובה.

מיקי לוי: לא, שיפנו, אז נבדוק אותם.

משה גפני: אז נעשה איזה מסלול אם יש פניות רבות.

משה גפני: חבר הכנסת מיקי זוהר.

מכלוף מיקי זוהר: ברצוני להתייחס לשתי סוגיות, סוגיה אחת שהיא עקרונית וסוגיה אחת שהייתי רוצה שבאמת תהיה התייחסות קצרה מצדכם לעניין הזה.

מכלוף מיקי זוהר: אני חושב שזה שאנחנו מקיימים פה את הדיון פעם בשנתיים, קודם כול זה מראה שיש כל הזמן אזכור ליישובי העוטף, אנחנו חושבים עליהם ואנחנו בודקים כל הזמן מה מצבם, וזה דבר שהוא חשוב לנו.

מכלוף מיקי זוהר: אגב, אני חושב שצריך לשבח את שר האוצר כמובן ואת ראש הממשלה בכך שהם ממשיכים את זה.

מכלוף מיקי זוהר: וזה ברור מאליו שזה יימשך, זה לא שזה משהו שהוא מפתיע מישהו, אבל זה מראה שחושבים על היישובים הללו והם כל הזמן בראש שלנו.

מכלוף מיקי זוהר: זה אחד.

מכלוף מיקי זוהר: דבר נוסף, הייתי רוצה באמת לבחון ולבדוק מה קורה עם אזרחים, שאני לפחות מכיר לא מעט כאלו שרושמים את כתובתם באזורים הללו כדי לקבל הטבות מס, נניח שוכרים יחידת דיור או איזשהו נכס, לא בפועל גרים שם, ובקושי מבקרים, אולי אפילו לא פעם בשבוע, ובסופו של דבר הם זוכים להטבות מס, למרות שאת רוב חייהם הם מנהלים באזורים שלא שייכים להטבות הללו.

מכלוף מיקי זוהר: עכשיו, נתקלתי בסוגיה הזאת, הייתי רוצה לדעת, באמת התייחסות מצדכם, איך אתם מטפלים בסוגיה?

מכלוף מיקי זוהר: והאם אתם מנסים לאכוף את הדברים הללו?

מכלוף מיקי זוהר: כי זה סוג של פשוט לשקר אותנו.

משה גפני: זה עבירה, הדבר הזה.

משה גפני: אבל, ברוך, אתה יכול להשיב?

<ברוך משולם: אכן, זו עבירה.

<ברוך משולם: בגדול אנחנו מתבססים על ההצהרות, אבל אנחנו כמובן עושים גם ביקורות, ביקורות מדגמיות וביקורות שאנחנו - - -

משה גפני: אולי תבהיר, מכיוון שהוא העלה את העניין הזה.

משה גפני: זאת אומרת, אם מישהו לא גר, תגיד את החוק בעניין.

מכלוף מיקי זוהר: מחזיק בנכס באזור.

<ברוך משולם: החוק מדבר על מרכז חייו.

<ברוך משולם: מרכז חייו, זאת אומרת שהוא צריך להתגורר, לנהל אורך חיים פעיל, ולא רק להיות רשום.

משה גפני: בסדר.

משה גפני: יישר כוח.

<ברוך משולם: כמובן שבהנחה שהוא הצהיר שזה אכן התקיים וזה לא מתקיים בפועל, הוא חשוף לכל הסנקציות שהפקודה מציעה.

מאיר כהן: משלם ארנונה.

<ברוך משולם: זה נבדק, נבדק גם בביקורות וגם בעקבות מידע.

מאיר כהן: מה זה גם?

מאיר כהן: ארנונה?

<ומיקי לוי: היום הוא צריך להביא, כשהוא מבקש את הפטור של חלק המיסים היחסי, הוא צריך להוכיח שמרכז חייו שם: תשלום ארנונה, גני ילדים, בית-ספר.

<ומיקי לוי: היום רשות המיסים הלכה צעד קדימה בעניין הזה וגם אלה שפעם עשו את התרגילים האלה בעבר, יש הרבה פחות, לפי מה שאנחנו יודעים.

<ומיקי לוי: עדיין קיימים ויגיעו אליהם.

משה גפני: עדיין קיימים, מכיוון שבמציאות בכל חוק שקיים ובכל מה שאתה משכלל אותו, תמיד יש כאלה שעוברים עליו.

משה גפני: אבל זה יותר ויותר מיעוט, מכיוון שפעם זה היה פרוץ.

משה גפני: והתקיימו כאן כמה פעמים דיונים בעניין הזה וגדרו את העניין.

משה גפני: עכשיו, זה לא יכול להיות שלא תמצא שמישהו אומר לא אמת או שהוא עובר על החוק.

משה גפני: יכול להיות דבר כזה, אבל יש התקדמות בעניין של מה ששאלת.

משה גפני: זה מספק אותך התשובה הזאת?

מכלוף מיקי זוהר: כן.

משה גפני: תקנות סיוע לשדרות וליישובי הנגב המערבי (הוראת שעה) (הארכת תחולת סעיף 5(ב) לחוק), התשע"ה-2015.

משה גפני: מי בעד אישור התקנות?

משה גפני: ירים את ידו.

משה גפני: מי נגד?

משה גפני: אין.

משה גפני: מי נמנע?

משה גפני: אין.

משה גפני: בעד אישור התקנות – פה אחד

משה גפני: התקנות אושרו.

משה גפני: תודה רבה.